**ZMLUVA č. ......................**

**o organizovaní, realizácií a finančnom zabezpečení *[okresného/krajského/celoštátneho kola******]* súťaže detí a žiakov škôl a školských zariadení alebo predmetovej olympiády žiakov škôl**

uzatvorená podľa § 11 ods. 7 a 9 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, podľa § 8 ods. 1 písm. i) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a podľa Smernice Ministerstva školstva, výskumu, vývoja a mládeže Slovenskej republiky č. 19/2024 o súťažiach a predmetových olympiádach

(ďalej ako „zmluva“)

**medzi zmluvnými stranami:**

**Objednávateľ:**

Názov ..................................

Zastúpený: ..................................

Sídlo: ..................................

PSČ: ..................................

IČO: ..................................

Peňažný ústav: ..................................

IBAN: ..................................

(ďalej ako „**objednávateľ**“)

a

**Dodávateľ:**

Názov: ..................................

Zastúpený: ..................................

Sídlo: ..................................

PSČ: ..................................

IČO: ..................................

Peňažný ústav: ..................................

IBAN: ..................................

(ďalej ako „**dodávateľ**“)

(objednávateľ a dodávateľ ďalej tiež spoločne ako „**zmluvné strany**“ a osobitne „**zmluvná**

**strana**“)

**Čl. I**

**Predmet zmluvy**

Predmetom tejto zmluvy je záväzok objednávateľa poskytnúť dodávateľovi finančný príspevok na zabezpečenie a realizáciu *[doplniť názov a kolo súťaže alebo predmetovej olympiády**]* (ďalej len „kolo súťaže“) a záväzok dodávateľa v termíne *[doplniť termín a kalendárny rok]* organizačne zabezpečiť a zrealizovať kolo súťaže.

**Čl. II**

**Účel, výška a podmienky poskytnutia finančného príspevku**

1. Objednávateľ poskytne dodávateľovi do *[doplniť počet pracovných dní]* pracovných dní odo dňa účinnosti tejto zmluvy najneskôr však do ................... finančné prostriedky v sume .......... EUR, slovom .......... EUR.
2. Objednávateľ poskytuje dodávateľovi finančné prostriedky výlučne na účel zabezpečenia a realizácie kola súťaže.
3. Dodávateľ zodpovedá za účelné a hospodárne využitie finančných prostriedkov na vyššie uvedené účely.
4. Dodávateľ zabezpečí dodržiavanie zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
a všeobecne záväzných právnych predpisov.
5. Po skončení kola súťaže je dodávateľ povinný predložiť objednávateľovi prehľad skutočných výdavkov na kolo súťaže spolu s účtovnými dokladmi, a to do desiatich pracovných dní od skončenia kola súťaže.
6. Objednávateľ overí správnosť prehľadu skutočných výdavkov a účtovných dokladov, posúdi oprávnenosť výdavkov a dodávateľovi oznámi výsledky overenia správnosti prehľadu skutočných výdavkov a účtovných dokladov a výsledok posúdenia oprávnenosti výdavkov do desiatich pracovných dní odo dňa predloženia prehľadu.
7. Nevyčerpané finančné prostriedky dodávateľ vráti organizátorovi do piatich pracovných dní odo dňa oznámenia o posúdení oprávnenosti výdavkov objednávateľom.

**Čl. III**

**Práva a povinnosti zmluvných strán**

1. Objednávateľ je povinný v zmysle § 11 ods. 7 a 9 zákona č. 596/2003 Z. z. spolupracovať
s dodávateľom pri organizovaní kola súťaže.
2. Objednávateľ je povinný dodávateľovi poskytnúť finančné prostriedky na organizačne zabezpečenie kola súťaže bezhotovostne na bankový účet uvedený v záhlaví tejto zmluvy. O poukázaní finančných prostriedkov zašle objednávateľ dodávateľovi písomné oznámenie na adresu dodávateľa uvedenú v záhlaví tejto zmluvy.
3. Z finančných prostriedkov určených na zabezpečenie kola súťaže je možné uhradiť výdavky súvisiace s organizovaním súťaže najmä na:
4. cestovné súťažiacich a sprevádzajúcich osôb,
5. stravné súťažiacich a sprevádzajúcich osôb,
6. ubytovanie súťažiacich a sprevádzajúcich osôb,
7. materiálno-technické a priestorové zabezpečenie súťaže, vrátane nákladov na prípravu súťaže a zasadnutia príslušných odborných komisií,
8. odmeny pre členov odborných komisií a osobám, ktoré sa podieľajú na organizačnom zabezpečení súťaže,
9. ocenenia pre súťažiacich.
10. Objednávateľ je oprávnený prostredníctvom svojho zástupcu vykonať kontrolu organizačného zabezpečenia kola súťaže pred realizáciou súťaže ako aj priamo na mieste jej konania.
11. Dodávateľ je povinný organizačne, materiálne a personálne zabezpečiť kolo súťaže v súlade s platným organizačným poriadkom príslušnej súťaže alebo predmetovej olympiády
a v súlade s inými všeobecne záväznými predpismi.
12. Dodávateľ je povinný predložiť objednávateľovi prehľad skutočných výdavkov na kolo súťaže spolu s účtovnými dokladmi v lehote desať pracovných dní odo dňa skončenia príslušného kola súťaže.
13. Dodávateľ je povinný do piatich pracovných dní odo dňa oznámenia o posúdení oprávnenosti výdavkov vrátiť objednávateľovi nepoužité finančné prostriedky na bankový účet objednávateľa č. ........................., VS .................
14. Dodávateľ je povinný bezodkladne informovať objednávateľa o jednotlivých problémoch a zmenách pri zabezpečovaní realizácie kola súťaže.
15. Dodávateľ je oprávnený požadovať od objednávateľa údaje potrebné k organizácii, zabezpečeniu a realizácií kola súťaže.
16. Ak zabezpečenie účelu, na ktorý sa finančný príspevok poskytuje, vyžaduje obstaranie tovarov a poskytnutie služieb, dodávateľ je povinný postupovať pri zadávaní zákaziek na dodanie tovarov a poskytnutie služieb (ďalej len „zákazka“) v súlade so zákonom
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Ak sa ZVO nevzťahuje na obstaranie zákazky, dodávateľ je povinný v prípade tovarov a služieb s jednotkovou cenou prevyšujúcou 200 EUR s DPH preukázať hospodárnosť obstarávaných tovarov a poskytnutých služieb najmä prostredníctvom prieskumu trhu. Záznam z prieskumu trhu je archivovaný u dodávateľa po dobu 10 rokov od uzatvorenia tejto zmluvy. Pre potreby administratívnej finančnej kontroly je potrebné uviesť túto skutočnosť v prehľade skutočných výdavkov. Prieskum trhu sa vykonáva na základe vymedzených nevyhnutných parametrov obstarávaného tovaru.
17. Objednávateľ a dodávateľ sú povinní evidovať účtovnú evidenciu o použitých finančných prostriedkoch v členení tak, aby poskytovala prehľad o vynaložených finančných prostriedkoch na jednotlivé súťaže.
18. *[Vzhľadom na rôznorodosť súťaží, ktoré sa budú financovať odporúčame, aby si RÚŠS jednotlivo upravilo/doplnilo rozsah povinnosti pre tú ktorú zmluvu/súťaž.]*

**Čl. IV**

**Trvanie a zánik zmluvy**

1. Zmluva sa uzatvára na dobu určitú, a to odo dňa jej účinnosti do dňa doručenia oznámenia výsledku posúdenia oprávnenosti výdavkov dodávateľovi. Doba trvania zmluvy sa môže predĺžiť až do splnenia povinnosti dodávateľa v čl. III bod 7. tejto zmluvy.
2. Zmluvné strany sa dohodli, že táto zmluva zaniká:
3. uplynutím doby, na ktorú je uzavretá,
4. písomnou dohodou zmluvných strán,
5. odstúpením od zmluvy.
6. Objednávateľ je oprávnený odstúpiť od zmluvy z dôvodu porušenia akejkoľvek zmluvnej povinnosti zo strany dodávateľa.
7. Odstúpením od zmluvy sa zmluva zrušuje od začiatku. Odstúpenie od zmluvy je potrebné druhej zmluvnej strane oznámiť písomne. Odstúpením od zmluvy zmluva zaniká doručením písomného prejavu o odstúpení od zmluvy druhej zmluvnej strane na adresu uvedenú v záhlaví tejto zmluvy.
8. V prípade zániku zmluvy podľa bodu 2. písm. b) tohto článku zmluvy je dodávateľ povinný bez zbytočného odkladu po zániku zmluvy vrátiť objednávateľovi nepoužité finančné prostriedky na účet objednávateľa č. ........................., VS ................. . V prípade zániku zmluvy podľa bodu 2 písm. c) je dodávateľ povinný bez zbytočného odkladu po zániku zmluvy vrátiť objednávateľovi všetky finančné prostriedky na účet objednávateľa č. ............., VS ........... O vrátení nepoužitých finančných prostriedkov je dodávateľ povinný objednávateľa písomne informovať.

**Čl. V**

**Záverečné ustanovenia**

1. Akékoľvek zmeny na strane dodávateľa, najmä zmena kontaktných údajov, štatutárneho orgánu, samostatného bankového účtu a pod., je dodávateľ povinný do 10 pracovných dní odo dňa vzniku zmeny písomne oznámiť objednávateľovi.
2. Zmluvné strany sa dohodli, že meniť a dopĺňať túto zmluvu možno len po vzájomnej dohode zmluvných strán formou očíslovaných písomných dodatkov, ktoré sú neoddeliteľnou súčasťou tejto zmluvy.
3. Vzťahy medzi zmluvnými stranami, vyslovene neupravené v tejto zmluve, sa riadia príslušnými ustanoveniami zákona č. 40/1964 Zb. Občianskeho zákonníka v znení neskorších predpisov, zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, Smernicou Ministerstva školstva, výskumu, vývoja a mládeže Slovenskej republiky č. 19/2024 o súťažiach a predmetových olympiádach a ďalšími všeobecne záväznými právnymi predpismi.
4. Neoddeliteľnou súčasťou tejto zmluvy je Príloha.
5. Táto zmluva je vyhotovená v *[uvedie sa počet]* originálnych rovnopisoch, z ktorých po podpise *[uvedie sa počet]* vyhotovenia dostane objednávateľ a *[uvedie sa počet]* vyhotovenie dostane dodávateľ.
6. Zmluvné strany po prečítaní tejto zmluvy vyhlasujú, že jej obsahu porozumeli, a tento zodpovedá skutočnému prejavu ich vôle a na znak vzájomného súhlasu ju podpisujú.
7. Táto zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

Prílohy:

Príloha – Návrh rozpočtu

V .......................... dňa .................... V ......................... dňa ...................

Za objednávateľa: Za dodávateľa:

...................................................... .....................................................

*[uviesť zástupcu objednávateľa]* *[uviesť zástupcu dodávateľa]*

**Príloha – Návrh rozpočtu**\*[[1]](#footnote-1)

1. \*vyplniť podľa čl. 3 bod. 3 zmluvy a čl. 14 Smernice Ministerstva školstva, výskumu, vývoja a mládeže Slovenskej republiky č. 19/2024 o súťažiach a predmetových olympiádach [↑](#footnote-ref-1)